**MECLISA JINAN A HDP’Ê**

**RAPORA XIZANIYÊ YA JINAN**

**DESTPÊK**

Newekheviya Zayendiya Civakî, her cureyên tundî, kuştin, cudakarî, kedxwari û neheqiya li dijî jinan pêş xistiye. Bi taybetî piştî pêvajoya şewba Covîd-19’ê, ev cudakarî û tundiya li ser jinan wekî li gelek welatên cîhanê li Tirkiyeyê jî bandorek mezin li ser jinan kiriye. Di nava welatan de herî zêde li Tirkiyeyê jin bûne hedefa cudakarî û tundiyê.

Li gorî daneyên sala 2019’an ên Rêxistina Pêşxistin û Hevkariya Aborî (OECD), herî zêde li Tirkiyeyê jin bi cudakariya zayendî re rû bi rû mane. Tirkiye di nava 129 welatan de di rêza 26’an de cihê xwe girtiye. Welatê Tirkiyeyê di heman demê de endamê OECD’yê ye. Di nava welatên endam de herî zêde li Tirkiyeyê tundiya li ser jinan zêde ye. Li gorî daneyên fermî, li Tirkiyeyê ji destpêka 2021’ê heta 15’ê Mijdarê 251 jin hatine kuştin.

Em li vir nakevin nava pênasekirin û cureyên tundiyê. Li Tirkiyeyê jin bi hemû cureyên tundiyê re rû bi rû dimînin. Lê herî zêde tundiya fizîkî, zayendî, derûnî, aborî derdikeve pêş. Di bingeha hemû cureyên tundiya li dijî jinan de polîtîkayên dijminahiyê yên desthilata mêrperest heye. Cerebe û serpêhatiyên di hemû serdemên têkoşîna azadiya jinan de ev rastî derketiye pêşiya me. Dîrokê nîşan daye ku dîroka mêrê serdest, dîroka dijminahiya jinan e.

Feraseta mêrperest ya ku jinan tune dihesibîne, jinan cuda dike, di malê de hepis dike, bi fermana mêr ve girê dide û wekî kole dibîne; di 19 salên dawî de li Tirkiyeyê bêtir xwe daye der. Ev teyisîna wê nîşan dide bê li Tirkiyeyê dijminahiya li dijî jinan çiqas pêş ketiye. Dîsa nîşan dide ku dijminahiya li dijî jinan hatiye tescîlkirin.

Li gorî qeydên di 19 salên dawî de bi qasî em dizanin 15 hezar û 813 jin hatine qetilkirin. Li dijî kuştina jinan, desthilata AKP’ê ku nûnertiya mêrê serdest dike, ev 16 sal in bi tena serê xwe bûye desthilat. Di 3 salên dawî de jî bi MHP’ê re tifaq çêkir û bû desthilat.

Mêrên ku jinan qetil dikin, li dijî jinan tundiyê pêş dixin, ji “halê baş” û “kravatê” sûdê digirin û cezayê wan tê kêmkirin. Piştî qeyûm tayînî şaredariyan hatin kirin, bi destê qeyûman navendên têkoşîna li dijî tundiya li ser jinan, malên stargehan, yek bi yek hatin girtin. Bi vê yekê jin bê parastin hatin hiştin. Bi sedan jin bi KHK’yan bi awayekî keyfî ji kar hatin derxistin. Peymana Stenbolê ku ewlehiya jiyana jinan bû, bi destê hikûmetê hat betalkirin. Bi vê yekê tundiya li dijî jinan hat rewakirin.

Mêrên ku li dijî jinan sûc kirin, bi zagona înfazê hatin berdan. Bi hezaran jinên ku têkoşîna azadiya jinan pêş dixin jî hatin binçavkirin û girtin. Bi vê yekê dengê wan tê qutkirin û dixwazin jinan bihelînin.

Tifaqa mêrperest a AKP-MHP’ê bi polîtîkayên şer û tundiyê, welat xistiye kaosek pir kûr. Xistiye nava qeyrana aboriyê. Herî zêde jin berdêla vê qeyran û kaosê didin. Jin bi xizanî û tundiyê vê berdêlê didin. Jinan ji qada cemaweriyê dûr dixin û dixin hepsa malê. Bêtir bi mêr ve girê didin. Ji bo bêtir bi mêr ve girê bidin serî li hemû cureyên polîtîkayan didin. Di karên bê ewle û bê pêşeroj de didin xebitandin. Ked û karê jinan ê di nav malê de nayê dîtin. Jin bêtir bi karê malê hatine sînorkirin. Piştî pêvajoya şewba coronayê, keda jinan zêdetir hatiye xwarin. Kedxwariya jinan zêdetir mayînde kirine. Bi vê yekê jin bêtir xizan bûne. Dîsa di vê pêvajoyê de ewil jin ji kar hatin dûrxistin. Li şûna qada kar û debarê ji jinan re ava bikin; li qadên kar li ser jinan tundî pêş xistin, tacîz zêde kirin. Ji bo rê li ber vê tundiyê bê girtin tu gav nehatin avêtin. Li şûna rê li ber tundiyê bigirin bi zagona Kod-29’an rê li ber dûrxistin û jikarderxistina jinan vekirine. Jinan bê îtîbar dikin. Ji bo jinan ji jiyana kar dûr bixin, her tiştî dikin. Bi kurtasî; desthilatê pêvajoya şewbê ji bo xwe kiriye firsend. Bi vê yekê jinan bêtir di malê de hepis dike. Bi vê yekê re jî dixwaze rola “Jina maqûl” ava bike.

Xizaniya jinan ku her diçe zêde dibe; mirov nikare ji şer, polîtîkayên tecrîdê cuda bigire dest. Di encama polîtîkayên nijadperestî, zayendperestî û mîlîtarîst de, îro bi hezaran jin, malên xwe û qadên jiyanê terk dikin. Jinên ku ketin rêya koçberiyê, di rê de bi hemû cureyên tundiyê re rû bi rû dimînin. Jinên ku di van şertan de dijîn, xizaniya herî zêde dijîn. Diçin ku, bi cudakariyê re rû bi rû dimînin. Jinên penaber û koçber ên keda wan û heqê wan tê xwarin, îro di qada navdewletî de dibin mijara bazarê.

Li gorî çavdêriya Meclisa Jinan dîsa di qadên tekstîlan û nava karkerên demsalî de gelek zarok hene. Zarokên ku divê dibistanê bixwînin piraniya wan keçik in. Gelek keçik di karên demsalî de xebatê dikin. Keda zarokan tê xwarin. Mafê wan ê perwerdehiyê ji destê wan tê girtin.

Li gorî zikheviya Yekîtiya Ewropa (YE) rîska xizaniya jinan ji sedî 22,3 ye. Rîska xizaniya meran jî ji sedî 20,4 e. Li Tirkiyeyê jî rîska jinan a xizaniyê ji sedî 41 e. Rîska mêran a xizaniyê jî ji sedî 38,6’e. Tam ji ber vê yekê me dest bi kampanya “Ji Xizaniya Jinan re Na, Ji Bo Jinan Edalet”ê kir.

**ARMANC**

Wekî Meclisa Jinan a HDP’ê, li dijî tundiya li ser jinan, bi mîrateya tecrûbeyên paşerojê, ji bo em siberoja xwe ava bikin, me qad, kolan û kuçe tu carî terk nekirin. Ji bo em li dijî êrîşên li ser mafên xwe û destkeftiyên xwe bêtir têbikoşin, me demeke dirêj nîqaş kirin. Piştî van nîqaşên berfireh, me nexşerêya serdema nû diyar kir. Me di 10’ê sibata 2021’an de, dest bi starta kampanya “Ji bo Jinan Edalet” kir. Me kampanya di bin sernavên cûda de pêş xist. Her sernavekî me yê xebatê girêdayî sernavê din e û hemû sernav girêdayî hev in. Li gorî vê yekê ewil me li dijî tundiya li ser jinan, tecrîda li girtîgehan, dîsa girêdayî wê lêgerîna tazî ya li girtîgehan, li dijî binpêkirinên mafan, li qadan, li dadgehan, li pêş girtîgehan me got “Ji Bo Jinan Edalet”. Me di 5’ê Nîsana 2021’an de li Stenbolê bi civîna çapemeniyê dest bi pêngava duyemîn a kampanyayê kir. Di pêngava duyemîn de me got “Ji Xizaniya Jinan Re Na, Ji Bo Jinan Edalet”.

Di vê çarçoveyê de armanca şahî û çalakiyên ku me kir, dîsa hevdîtinên ku me kir, sedema sereke, me xwest li ser xizanî, kedxwarî û tundiya li dijî jinan guhdariya jinan bikin. Me xwest gotinên wan û dengê wan li her derê bidin bihîstin. Em bi jinan re hatin ba hev ku karkeriya çandiniya demsalî dikin, karkerên tekstîlê, yên li malê bi karê parçe dixebitin û hewl didin debara malbatê bikin. Em bi jinên koçer re hatin cem hev. Em li bajaran bi platformên jinan re hatin cem hev. Em bi jinên astengdar re li ser mijara “Em dikarin jiyaneke bê asteng çawa ava bikin” hatin cem hev.

Me li dijî budceya mêr a ku tifaqa mêr a AKP-MHP’ê amade kiriye, got; “Jin Budceyeke Çawa dixwazin?” û em bi rêxistinên jinan re hatin cem hev. Em li tax û gundan bi jinan re civiyan. Ji bo ked û karê jinan ê li malê bê dîtin, em bi hev re li ser çareseriyê axivîn. Me li pirsgirêkên wan, zor û zehmetiya karê wan guhdar kir. Me li wan guhdar kir ku çawa keda wan tê xwarin. Me li ku civîn çêkir û me xebat kir, me encama wê bi raya giştî re parve kir. Li meclisê di civînên koma partiya xwe de bi pirsname û nameyên lêkolînê, me hewl da li meclisê bibin dengê jinan. Me hewl da dengê jinan li her derê bidin bihîstin.

Van hemû hevdîtin û civînan careke din nîşanî me da ku; jin bi tu awayî tu tiştî ji desthilata mêr a AKP-MHP’ê hêvî nakin. Dîsa me dît ku jin bi temamî xwedî biryar in ku di her qada hilberînê de cih bigirin û bi biryar in ku ew bi xwe qadên hilberînê ji bo xwe ava bikin û ji bo vê yekê têbikoşin.

Me rapor li ser esasê xizaniya jinan amade kir, bê daxwazên jinan û xebatên ji niha û şûn de bên kirin çi ne û divê çi çawa bê kirin. Kampanya “Ji Xizaniya Jinan re Na, Ji Bo Jinan Edalet” ne kampanyayeke demî ye. Ji niha û şûn de jî em ê naveroka kampanyaya xwe bêtir xurt bikin û em ê civîn û hevdîtinên xwe yên bi jinan re berdewam bikin. Dane û agahiyên ku me bi dest xistine, em ê bi raya giştî re parve bikin. Em ê her dem û li her derê bibin dengê jinan û daxwazên wan parve bikin.

**JI XIZANIYA JINAN RE NA JI JINAN RE DADWERÎ**

**Meclisa Jinan a HDP**

**CIHÊN KU DI ÇARÇOVEYA KAMPANYA JI XIZANIYA JINAN RE NA, SERDANA WAN KIRINE**

***Serdana 18 bajaran û rêya bi dirêjahiya 13.550 km.***

|  |
| --- |
|  **ÎZMÎR**  |
| * Li Karşıyakayê jinên muzîkjen anîn ba hev.
 |
| * Li Bayraklıyê serdana jinên xebatkarên tekstîlê hat kirin.
 |
| * Li Menemenê hevdîtin bi jinên Roman re hat pêkanîn.
 |
| * Li Konak ê em çûn serdana jinên karkerên mîdyeyê, firoşkarên gerok ên jin û jinên ku tendûran çêdikin.
 |
| * Em bi Platforma Jinên Îzmîrê re hatin ba hev.
 |
| **AYDIN** |
| * Li Koşkê me serdana xebatkarên jin ên di zeviyê çîlekan de dixebitin kir.
 |
| * Li Sokeyê serdana jinên ku sîwanên hesîrê çêdikin hat kirin.
 |
| **ANKARA** |
| * Li Balayê serdana jinên karkerên demsalî ên ku li zeviyên pîvaz, pincar û kartolan dixebitin hat kirin.
 |
| * Komxebata jin û astengî
 |
| **KONYA** |
| * Li Kuluyê serdana jinên cotkar hat kirin.
 |
| * Li Cihanbeyli’yê serdana jinên xebatkarên serayê hat kirin.
 |
| * Komxebata budceya jinan hat lidarxistin.
 |
| **RUHA** |
| * Xebatkarên ku li zeviyên firingî, xiyar, îsot û bacanan dixebitin û jinên ku di zeviyên nîskan de berhevkariyê dikin, hatin ziyaretkirin û bi jinên gundî re em hatin ba hev.
 |
| **SEMSÛR** |
| * Li Bulamê serdana hemû jinên xebatkar hate kirin û hevdîtin bi wan re hat kirin.
 |
| **DÊRSIM** |
| * Li Hozat’ê serdana kooperatîfa jinan hat kirin.
 |
| * Li Ovacık’ê serdana jinên karkerên tekstîlan hat kirin.
 |
| * Hevdîtina jinan a ekolojiyê hat pêkanîn.
 |
| **AGIRÎ** |
| * Li zozanên Sinek ê serdana jinên koçer hat kirin.
 |
| * Li gundê Ziro hevdîtina jinan hat pêkanîn.
 |
| **IXDIR** |
| * Serdana jinên ku mişmişan berhev dikin û jinên ku li zeviyên pincarê de dixebitin hat kirin.
 |
| **BEDLÎS** |
| * LI Tatvan’ê serdana jinên ku firingiyan berhev dikin hat kirin.
 |
| **EDENE** |
| * Li Karataş’ê serdana jinên karker ên ku îsotan berhev dikin û jinên ku gûzan bi benan vedikin da ku bikin benî, hate kirin.
 |
| * Li Ceyhan’ê serdana jinên karker ên fistiqan berhev dikin hate kirin.
 |
| * Li Gulbahçesi’yê hevdîtina jinan hate pêkanîn.
 |
| * Em bi Platforma Jinan a Adanayê re hatin ba hev.
 |
| **ANTAKYA** |
| * Li İskenderun’ê hevdîtina jinan hate pêkanîn.
 |
| * Serdabna Koperatîfa jinên gundê eremenî hate kirin.
 |
| * Li Antakyayê Platforma jin bi hevre bihêzin û ya dayikên Geziyê lihev civiyan.
 |
| **BURSA** |
| * Bi jinên platforma Bursayê re em hatin ba hev.
 |
| * Serdana jinên karkerên zeviyan û tekstîlê hate kirin.
 |
| **STENBOL** |
| * Bi jinên mûzîkjen re em hatin ba hev.
 |
| * Komxebata budceya jinan pêk hat.
 |
| **KOCAELİ** |
| * Li Hereke’yê hevdîtina jinan pêk hat.
 |
| **MELETÎ** |
| * Li Doganşehir’ê serdana hemû jinên karkerên tûtinê hate kirin.
 |
| * Li Kurecik’ê serdana jinên karkerên mişmişan hate kirin.
 |
| * Li gundê Nermikan serdana jinan hate kirin.
 |
| **MÊRDÎN** |
| * Li Midyadê em bi jinên suryanî re hatin ba hev.
 |
| * Li Qoserê me serdana jinên karkerên zeviyan kir.
 |
| * Komxebata Budceya Jinan hate pêkanîn.
 |
| **DÎLOK** |
| * Li navçeyên Şehitkamil û Şahinbey hevdîtina bi jinan re pêk hat.
 |
| * Jinên ku karan tînin malê hatin ziyaretkirin.
 |
| * Hevdîtin bi platforma jinên Dîlokê re hate kirin.
 |

**DI ENCAMA XEBATÊN KAMPANYA JI XIZANIYA JINAN RE NA, PIRSGIRÊKÊN KU DERKETIN HOLÊ Û PÊŞNIYARÊN ÇARESERIYÊ**

**JINÊN COTKAR ÊN XEBATÊN DEMSALÎ**

Xizaniya ku jinên cotyar ên xebatkarên demsalî tê de dijî nîşane û wêneyê zordariya ku pergala kedxwariyê ya ku rejîma AKP-MHP li ser jinan ferz kiriye, radixe ber çavan. Jinên ku ji ber xizanî û tunebûnê dikevin ser rêya koçberiyê di rê de bi hemû rengên tacîz, istismar û cudakariyê re rû bi rû dimînin û ewlkariya jiyana tukesan ji wan tune ye.

Piraniya herî zêde ya jinên xebatkarên demsalî ji jinên kurd pêk tê. Ev jî ji siyasetên şerê qirêj ê ku li ser erdnîgariya kurdan tê meşandin ne cuda ye û encameke wê ya berbiçav e. Jinên ku ji bo xebatên karkerên demsalî diçin deverên din li wan cihan rastî hemû rengên êrîşên nijadperestî tên.

Her sal hema bêje di navbera 6-9 mehan de mala xwe û bîranên xwe terk dihêlin û neçar in ku wekî jinên karker ên xebatkariya demsalî bikin û hemû deverên ku diçinê jî li wan deran bi her rengê cudakariyê û marjînalkirinê re rû bi rû dimînin.

Çûna jinên xebatkarên demsalî tenê bi bajarekî re ne bi sînore, ew neçar dimînin ku cih û waran biguherînin ji cihekî herin cihekî din û bêtir wekî xebatkarên demsalî ên gerok dixebitin.

Ji Konya’yê ta Amasya’yê, Ji Edenê ta Bursa’yê carnan neçar dimînin ku gelek bajaran diguherînin.

Ev îstîsmarkirina kedkaran ku karkerên çandiniyê yên demsalî di gelek waran de pê re rû bi rû ne û nebûna daneyên kedkarên çandiniyê jî, nîşana wê yekê ye ku hikûmet di warê jinavbirina xizaniyê de di vî warî de tu pirsgirêk çareser nekiriye. Ev gotinên jinên ku karkerên çandiniyê yên demsalî dikin, polîtîkayên hikûmetê bi awayekî zelal nîşan didin: Salê carekê an jî du caran tên û li pirsgirêkan guhdarî dikin. Çend perçe pêlîstokan didin zarokan û diçin û qet li paş xwe nanêrin. Xemeke wan ji bo çareserkirina pirsgirêkên ku em dijîn tune ye.

Pirsgirêkên kedkarên çandiniyê yên demsalî ku temenê wan di navbera 12 û 65 salî de ye, ji îfadeyên jinan û çavdêriyên me hatine berhevkirin û encamên jêrîn derketine holê.

* 1. ***Jinên karker ên çandiniya demsalî di konan de dijîn***
* Di rewşa pandemiyê de tevê ku tu tedbîr nayên girtin jî bi sedan jin û zarok di çadiran dijîn.
* Jin tevî endamên malbata xwe di konan de dijîn. Di her konî de herî kêm 10 jin dijîn.
* Di konan de pirsgirêka avê domdar e. Jin ji bo xwe bigihînin avê bi kîlometreyan rê dimeşin.
* Ji ber tunebûna avê kinc, firak û xwe şûştin ji bo jinan hatiye asta îşkenceyê.
* Rojê seateke tenê ceyran berdidin û li van konan barê herî giran li ser milê jinan dimîne. Ji ber fatûrayên giran ceyrana ku tê berdan jî nayê bikaranîn.
* Di parselên ku 10 kon têde hene ji 18 kesan re tenê serşokekî dikeve para wan. Herî dawî mafê xwe şûstinê dikeve para jinan.
* Herî kêm 10 kes heman tûvaletê bikartînin. Ji ber tunebûna avê ev rewş ji aliyê tendirustiyê ve xetereyan derdixe holê.
* Di şiliyeke herî kêm de jî hidûrê konan tije av û herî dibe. Di vê rewşê de komkirina konan û paqijkirina wan li ser milê jinan dimîne.
	1. ***Jinên karker ên çandiniya demsalî ji xizmetên tenduristiyê bêpar in***
* Şert û mercên konan ku ji her nexweşîn û şewbayê re vekirîne, tevî rewşa pandemiyê jî tu tedbîr nayê girtin.
* Bi gelemperî ev kon dûrî bajaran hatine avakirin ji ber wî jî kes nikare xwe bigihîne xizmetên tenduristiyê.
* Jinên karker ên çandiniya demsalî bêsîgorta û dervayê qanûnî dixebitin.
* Jinên karker ên çandiniya demsalî di mirina pitikan a di zayînê de û mirina zarokan de di asta herî jor dene.
	1. ***Jinên karker ên çandiniya demsalî di kategoriya ku herî zêde keda wan tê xwarin de cih digirin***
* Jinên ku rojê 12-14 seat dixebitin rojana di navbera 60 û 110 TL’yî de pere digirin. Heqdest li gor zayend û temen tê diyarkirin.
* Ji ber ku heqdestê jinan didin mêran bi gelemperî jin nizanin ku çi qas heqdest digirin.
* Jin bi gelemperî heqdestê xwe didin pêwistiyên malê û yên zarokan.
* Budceya jinan ya ku ji bo pêwitiyên xwe veqetînin tune ye. Budceye wan ya heyî têra pêwistiyên wan ên bingehîn jî nake.
* Lêçûnên çûyîna zeviyê, xwarin û vexwarinê tev jin didin. Tu ewlehiya jiyana jin û zarokên ku bi traktoran derin zeviyê tune ye.
* Jinên ku di zeviyên bi îcare hatine girtin de dixebitin diyar dikin ku ji ber kêmasiya av û ceyranê hilberîn kêm e.
* Jinên kedkar ên ku karê titûnê dikin dibên ji ber kotaya ku danîne ser titûnê em nikarin heqê keda xwe bigirin û me dane ber bextê sermayedaran.
* Jinên kedkar ên ku mişmişan kom dikin li ser heqdestê ku digirin wiha gotin: “Perê ku ez digirim heta diçim malê diqede. Di destê min de perê potîkê zarokên min jî namîne.”
	1. ***) Jinên ciwan ên karkerên çandiniya demsalî nikarin perwedeya xwe bidomînin***
* Jinên ciwan ên ku nikarin krediyên perwedeyê bidin û yên ku zanîngehê qedandine û tayîna wan nayê kirin neçar dimînin ku di karê çandiniya demsalî de bixebitin.
* Ji aliyekî de jinên ciwan li zeviyan dixebitin ji aliyê din ve jî xizmeta zarok û temenmezina dikin.
* **“Dayika min diyabet e, bi bavê min re jî nexweşîna dil heye. Ji berk u têm li vir dixebitimm dikarim herim dibistanê. Min dixwest ez herim dibistanê û bibim bijîjk. Ji hêza xwe bêtir bar hildigirim.(*Resim için)***
	1. ***)Jin û zarokên mexdûr ên karkerên çandiniya demsalî bêzar in***
* Bi hezaran zarok ji ber ku malbatên wan karkerên çandiniya demsalî ne nikarin perwerdeya xwe bidomînin û li zeviyan mezin dibin.
* Di rewşa pandemiyê de zarok ji ber ku nikaribûn xwe bigihînin tablet û înternetên ji perwedeyê bêpar man. Newekheviya di navbera mafê perwerdeyê de di dema pandemiyê de kurtir bû.
* Keçên di serdema dibistana amedayiyê de ne ji ber xizantiyê neçar dimînin ku di zeviyan de bixebitin.
* **“16 salî me. Diçim pola 6’emîn. Neçar im ku bixebitim. Em ê ji vir herin Eskîşehirê.” Ev gotin gotinên tenê yek ji zarokên keç in ku neçar dimînin di zeviyan de bixebitin e.**
	1. ***)Jinên mexdûr ên şer zêdetir tên mêtinkirin***
* Keda jinên ku ji ber şerê li Efrîn, Kobanê û Raqayê neçar mane û hatine Tirkiyeyê zêdetir tên xwarin.
* Ji ber ku jinên koçber neçar dimînin bi simsaran re dixebitin heqdestê kêmtir digirin. Jinên ku 90 TL digirin 15 an jî 20 TL’yê xwe didin simsaran.
* Jinên ku sigortaya wan ya tendirustiyê tuneye nikarin ji mafê tenduristiyê sûd bigirin.
* Pirê jin ne di stantuya penaber an jî mişext jî nayên dîtin.
* ***Jinên karker ên çandiniya demsalî;***

|  |
| --- |
| * Ji bo jiyana wir hêsantir bibe bila konteynira bînin qada konan;
 |
| * Ewlekariya civakî bê dayîn;
 |
| * Bila derfetên tenduristiyê bêpere bê dayîn;
 |
| * Ji karê wek hev re heqdestê wek hev;
 |
| * Bila heqdest bê zêdekirin û seatên kar bê sererastkirin;
 |
| * Mafê perwerdê yê zarokan;
 |
| * Jin dixwazin malên ku hilberîna wan kirine bil abi rihetî bikaribin ji bazar, market û sûkê bikirin.
 |

***Daxwazên jinên karker ên çandiniya demsalî daxwaza her jinên ku alîgirên heq, hiqûq û edeletê ne ye.***

|  |
| --- |
| **WEK MECLİSA JİNÊN HDP’ê;** |
| * Em ê li her qadê bibin dengê jinên karker ên çandiniya demsalî û em ê cîhekarî û îstîsmara ku dibînin teşhir bikin.
 |
| * Em ê hewl bidin ku projeya xwe ya bi navê “Li ku ji dayikbûbim ez ê li wir têr bibim”bikin meriyetê.
 |
| * Em ê piştgirî bidin ku jinên karker ên çandiniya demsalî biewlehî bên îstîhdamkirin.
 |
| * Ji bo ku jin bikaribin li cîh û warê xwe bi ewlehî kar bikin em ê cihê kar ji nû de vebikin.
 |
| * Em ê kursan vebikin û ji bo jinên ku van kursan qedandin qadên kar ên wek hev û azad ava bikin.
 |
| * Ji bo jinên ciwan xwe bikaribin bigihînin mafê perwedeyê em ê polîtîkayan pêş bixin.
 |
| * Ji bo jin bikaribin bê simsar malên ku hilberîna wan kirine bifiroşin dê em ê kooperatîfan ava bikin.
 |
| * Em ê nehêlin ku keda jinan bêîstîsmarkirin û zayenda koçkirinê bibe jin.
 |

1.) JINÊN KEDKAR ÊN TEKSTÎLÊ

Wekî di her karekî sektora taybet de, jin jî di atolyeyên tekstîlê de weke keda erzan tên dîtin û rastî her cure mobbîng û îstismarkirina kedkaran a ji alî patronan, tên. Karkerên tekstîlê yên ku di karên xeternak ên kêm-pere de dixebitin neçar in ku rojê ji 10 saetan zêdetir bixebitin. Pir caran, jin di heftê de tenê rojekê dikarin betlaneyê bikar bînin. Piraniya jinên ku di qada tekstîlê de dixebitin jinên ciwan in ku jiyana xwe ya perwerdehiyê neqedandine an jî ji ber xizaniyê bi tu awayî nikarîbûne perwerdeya xwe temam bikin. Bi taybetî di pêvajoya pandemiyê de, dema ku hem xizanî û hem jî îstîsmar bi kûrahî tê jiyîn, serlêdana Kod-29 gefan li jinan dixwe. Li atolyeyên tekstîlê ku yek ji qadên metirsiya belavbûna vîrusê lê zêde ye, jin bi mûçeyên kar ên demkurt û bi fikarên ji karavêtinê re rû bi rû mane.

***Jinên kedkar ên tekstîlê;***

|  |
| --- |
| * Ji bo karê wekhev heqdestekî wekhev;
 |
| * Divê dawî li mobîng, tacîz û tundiya li cihên kar li jinan tê, were;
 |
| * Debar bi mûçeya kêmtirîn nabe, divê mûçeyên wan werin zêdekirin;
 |
| * Ji ber xizaniyê neçar mane ku dawî li xwendin û perwerdeya xwe bînin;
 |
| * Ji bo ku bikaribin fatûreyên xwe yên elektrîk û gaza xwezayî bidin hewcedarî bi hebûna mûçeyên standard heye;
 |
| * Divê bexçeyên zarokan werin avakirin, ku bikaribin bêpere û bi rengekî ewle zarokên xwe lê bihêlin werin avakirin;
 |
| * Em daxwaz dikin ku dest ji gefên bidawîkirina karên wan were berdan.
 |

Daxwazên karkerên tekstîlê yên ji bo jiyaneke jinane û mirovî; daxwaza hemû jinane li dijî desthilata mêr a ku tehemûl nake jinan serkeftî û berhemdar bibîne.

|  |
| --- |
| **WEKÎ MECLISA JINAN A HDP’Ê;** |
| * Em ê dawî li wê hêza desthilatdar a mêr bînin ya ku gefa derxistina ji kar li me dike, kedxwariyê dike û me wekî keda erzan dibîne.
 |
| * Em ê li hember tacîz, mobîng û destdirêjiya ku di sektora taybet de jin pê re rû bi rû dimînin, bêdeng nemînin.
 |
| * Em ê wan kesên ku bi derxistina ji kar gefan li me dixun li her derê teşhîr bikin û bihetikînin.
 |
| * Em ê her dem cihê xwe ne li kêleka patronan lê li kêleka karker û kedkaran bigirin.
 |
| * Em ê li her deverê û bi hêza ku em ji jinan digirin û bi muxalefeta jinan, kar bikin ku kêmtirîn mûçe derkeve 6000 TL.
 |
| * Em ê pirsgirêkên ku jinên kedkar ên tekstîlê pê re rû bi rû dimînin bêtir bînin rojeva meclisê û em ê têkoşîneke xurtir bikin ji bo ku daxwazên wan bên cih.
 |
| * Em ê ji bo ku li her derê bexçeyên zarokan ên bêpere û berfireh werin vekirin, têbikoşîn.
 |

**3 ) JINÊN LI MALÊN XWE KARÊN DIN DIKIN**

Pergala ku ji bo patron û sermayedaran di aliyê kirê, servîs û gelek mesrefên din de erênî ye, ji bo jinên karên malan dikin kedxwarî û mafxwarî ye. Jinên ku ji ber xizaniyê neçar dimînin debara malbatê bikin û kar bikin, her diçe keda wan bê qîmet dibe. Jinên ku bi keda erzan rojê 12 saetan kar dikin, tu ewlehiya wan a tenduristî û civakî tune ye. Mafê wan ê hiqûqî tune ye. Di hemû serdanan de ji ev rewş derketiye holê. Jinên ku ji sibê heta êvarî gwizan dişkînin, qinê gwîzan bi ta vedikin, jinên ku posa tirî cuda dikin, karkerên şimikan, li qadên konan siwanan çê dikin, di dawiya rojê de di navbera 10 lîra û 30 lîra de pere qezenç dikin. Jinên rojê 50-60 kîlo posayê tirî çêdikin, tenê 30 lîra qezenç dikin. Jinên ku rojê cewalek gwîz dişkînin û qinê wan bi ta ve dikin, tenê 10 lîra qezenc dikin. Jinên bi kedek mezin rojê 2 sîwanan çêdikin jî rojê 20 lîra qezenc dikin. Jinen karên tekstîlê dikin û rojê hilberîna 100 parçeyan dikin, rojê tenê 10 lîrayan qezenc dikin.

***“Ez banga xwe li vê dewletê dikim. Pere tune. Ez ê nikaribim zarokên xwe bişînim dibistanê. Ez 11 saetan kar dikim. Rojê tene 30 lîra qezenc dikim. Ez nikarim heqê nanê xwe derxim. Ez neçar im kar bikim. Heta êvarî ronî di çavê min de namîne. Ez nikarim kîra mala xwe bidim. Dê di hilbijartinê de bibînin. Ez tenê pereyê komirê ji dewletê digirim. Ceyran û av çiye? Heqê fatûra ceyranê 130 lîra tê. Heqê fatûraya avê 100 lîra tê. Ez nexweşa astimê me. Ne ez tenê hemû jin bi heman rengî ne.” (Ji bo wêne)***

Di hevdîtinên jinên li malan kar dikin de, hemû jinên li malan kar dikin, kedxwarî û mafxwariya wan wêneyê hemû jinên welat e. Karê li herêmê li gorî herêma din tê guhertin. Lê di hemû karan de wêneyê hevpar keda jinan û mafê jinan tê xwarin. Qîmeta keda jinan nayê dîtin. Jinan ji sektorên kar dûr dixin û wan di mal de didin xebitandin. Bi pergala xebata li malê, di heman demê de jinan bêtir li malê hepis dike. Bi vê yekê rola zayendiya civakî bêtir xurt dikin. Wekî milekî kar derdikevin pêş.

***“Ez 55 sali me. Hemû emrê min bi kar û xebatê derbas bû. Ez li dehan bajaran geriyam. Karê ku min nekir tune. Mehê pereyê cîhanekê distînin. Xwedê ji wan ne razî be. Xizan dimirin û zengîn jî lê temaşe dikin. Ez ji 9 saliya xwe heta niha bajar bi bajar geriyam. Ez di fabrîqeyên çewal û garisan de xebitim. Dawiya dawî ez ketim. Niha ez karê torbeyên tirî dikim. Ji Sîwerekê heta Sokeya Îzmîrê, Heta Derya Rer… Ez li her derê geriyam. Min li her derê konê e danî. Min tenê karek kiribûya niha 2 caran ez teqawît bûbûma.”(Ji bo Wêne )***

***Ji bo jinên ku li malê dixebitin;***

|  |
| --- |
| * Rewşa wan bibe wekî karkerên tomarkirî û xwedî ewlekariya civakî.;
 |
| * Divê pereyên bi qasî bikaribin dawiya rojê pêdiviyê xwe pêk bînin werbigirin.;
 |
| * Divê ji bo zarokên ku ji ber xizaniyê nikaribûn perwerdeya xwe bidomîn, şet û mercên berdewamiya xwendinê werin peydakirin.
 |
| * Divê kiraya wan were dayîn;
 |
| * Divê ku tu zarok nekeve hetra kirîna cilan an jî çete an jî çi melzemeyeke ji bo dibistanê lazime;
* Divê ew bi tena serê xwe berpirsiyara xwendina zarokan negire ser xwe;
 |
| * Em daxwaz dikin ku deynên yurdê û KYK yê xwendekarê zanîngehê yên jin ku li malan dixebitin, werin jêbirin.
 |

|  |
| --- |
| **WEKÎ MECLISA JINAN A HDP’Ê;** |
| * Em ê ji bo bidestxistina ewlehiya tenduristiyê û kar têbikoşin.
 |
| * Em ê li her deverê vê yekê bikin rojev ji bo ku jinên xebatkarên li malê statuya jinên karker bigirin.
 |
| * Ji bo ku ew bikevin statuya karkeran, em ê pêşinyarqanûnekê pêşkêş bikin û em ê bi hemû hêza xwe ji bo pejirandina wê muxalefetê bikin.
 |
| * Em ê têbikoşin ji bo imzekirina Peymana Kar a Navnetewî ya Hejmar 177 ku ji aliyê Rêxistina Xebatê ya Navneteweyî ji bo karkerên li malê.
 |

4 ) JINÊN HUNERMEND

• Bi pêvajoya pandemîyê re, bi taybetî di nêzîkatiyên li ser muzîkjenên jin û hûnermendan de polîtîkayên hunera zayendperest zelaltir xuya bûne. Zayendiya huner û mûzîkê tune ye. Her wiha di hevdîtinan de derket holê ku jinên têkoşîna hunera xwe didin, di pêvajoya pandemiyê de mehkûmî xizaniyê bûn. Jinên muzîkjen ji ber qedexeyên pandemiyê nikarin bixebitin û bi rûyê herî giran ê feqîriyê re rû bi rû mane. Jinên muzîkjen ên bê ewle û qeydkirî neçar bûn ku amûrên xwe bifroşin da ku di dema pandemiyê de debara xwe bikin. Dema ku qedexeyên pandemiyê hatin rakirin, hêza serdest a mêr polîtîkayên xwe yên li dijî hunerê domandin û qedexekirina muzîkê di demjimêr 12:00 de berdewam kir da ku dengê hunerê kêm bike. Peymanên kar dikare ji hêla patron ve bi kêfî were betal kirin. Di dawiya rojê de mûzîkjenên jin ên ku di navbera 150 û 200 TL de distînin, beriya derkevin ser dikê neçar man ku gelek zehmetiyên wekî çûnûhatin, xwarin û veguheztinê derbas bikin. Jinên mûzîkjen ên ku saetên wan ên xebatê di destê patronên wan de ne, rastî pêkanînên kêfî hatine. Ev jinên ku rastî her cureyên taciz û tecawuzê tên; di mijarên wek cil û bergan de jî rastî mudaxaleyên patronan tên.

• Desthilatdariya serdest a mêr a ku li hember ziman û çandên cuda bêtehamul e, bi taybetî di muzîk, huner û şanoya kurdî de her cure astengî û astengiyan datîne pêşiya hunermandan. Vê hişmendiye bi qedexekirina şanoya kurdî û astengkirina xebatên navendên perwerdehiya kurdî, xwest ku jin bi zimanê dayikê hunerê nekin.

Jinên hunermend;

• Muzîkjen karê bi ewle û pêkanîna îstîhdamê;

• Ji bo sûd ji pereyên bêkariyê werbigirin;

• Ji bo dahetan diyarkirina buhayê zemînê û ewlekirin;

• Li hemberî tundî, tacîz, mobîngê girtina tedbîran;

• Ji di zimanê zikmakî de hunera xwe îcra bikin;

• Ji bo avakirina qadeke azad a hunerî ya ku tê de ziman, çand û hunerên cihê bi rehetî werin pêşandan;

• Ew ji bo dengê hunera wan qut nebe; daxwaz dikin;

EM WEK MECLISA JINAN A HDP’Ê;

• Ji bo ku hunermendên jin bi awayekî azad hunera xwe bimeşînin, em ê bi însiyatîfa xwe zêdetir navendên çand û hunerê vekin.

• Em ê bi navendên çand û huner a jinan ên heyî re hevgirtina xwe berfireh bikin.

• Em ê piştgiriyê bidin jinên hunermend ên ji nasname û çandên cuda û bi lidarxistina civînên bêhempa deng û hunera xwe li her derê bidin bihîstin.

• Em ê ji bo vekirina atolyeyên hunera jinan û perwerdeya bêpere ya jinên muzîkjen polîtîkayan pêş bixin.

• Li hemberî kesên ku dixwazin dengê huner û muzîkê kêm bikin em ê têkoşîna jinan mezin bikin.

5 ) KOOPERATÎFÊN JINAN

Her çiqas kooperatîf qadeke ku divê zêdetir bên berfirehkirin jî ji bo ku jin berhemên ku hildiberînin bêyî navbeynkariyê li qadên îstihdamê bifroşin jî, dewlet ji bo vê jî ti polîtîkayeke teşwîqê nake. Ji xeynî avakirina kooperatîfên jinan û hilberîna bê navbeynkar, ji bo damezrandina kooperatîfan prosedûr li ser prosedûran tên zêdekirin û bi vî rengî rê li ber kooperatîfên jinan tên girtin. Sermayedar jinann ji qada hilberînê dûr dixe û bi vî awayî piştgiriyê dide polîtîkayên patrontiy. Ji vê yekê carekî jî gavek paş de neavêtin. Bi armanca derxistina jinan a ji qada îstîhdamê, êrîşî bazarên taxên jinan ên ku berhemên xwe lê difroşin, kirin. Tevî desthilatdariya mêr a ku her cure polîtîkayên mêtîngeriyê dimeşîne jî, kooperatîfên jinan tên avakirin û jin bi derfetên xwe rêyên firotina berhemên xwe dibînin. Di serî de helwesta xurt û bi biryar a jinan a di serdanên kooperatîfan de careke din nîşan da ku her erk dikare bi ser bikeve.

Jin li cihên ku lê dimînin de, di qadên kar ên cuda de bi kooperatîfbûyînê de hem îstîhdama jinan berfirehtir dikin û hem jî nîşan dide ku bi hêza xwe, dikare bijî. Jinên ku ji fêkî û sebzeyên bostanên xwe rîçal, hingiv, marmelat, sabûn û rûnê zeytê çêdikin; Jinên ku kooperatîfên tekstîlê ava dikin, berhemên xwe dirûtin û bi derfetên xwe difiroşin, wateya rast a kooperatîfbûyînê jî derdixin holê. Jin bi rêya kooperatîfên din jî berhemên xwe difiroşin. Ew berhemên xwe bi rêya hesabên medyaya dijîtal jî difiroşin. Damezrênerên kooperatîfan ku dahata xwe bi jin û xwendekaran re parve dikin, mînaka herî baş a hevgirtina jinan didomînin. Jinên ku kooperatîfa bi 5 jinan dest pê kir û ji 35 jinan re îstîhdam çêkir; yên bi 3 jinan destpêkirî û niha zêdetirî 20 jinan îstîhdamkirî, bi van gotinan bal kişandin ser girîngiya kooperatîfan:

Em fêkiyên li herêma xwe tên çandin, bi kar tînin û li ser medyaya dijîtal difiroşin. Berê ev fêkiyên me bi vî awayî nedihatin bikar anîn. Sêvên tev diriziyan. Lê niha bi vî karê me êdî fêkiyên me narizin.

Jinên ku di kooperatîfan de dişixulin;

• Naxwazin ku fêkî û sebzeyên wan di destê wan de bimînin, li cihekî ku li bifiroş in;

• Naxwazin ku aboriya wan girêdayî mêran be;

• Li navendên jîngehan di cihên febrîqeyên ku zirarê didin xwezayê na; atolyeyên hilberînê berbelav bibe;

• Û daxwaza zêdetirîn kooperatîfên jinan taleb dikin.

EM WEK MECLISA JINAN A HDP’Ê;

• Em ê dev ji polîtîkayên xwe yên ku dê kooperatîfên jinan berfireh bikin û piştgiriyê bidin, bernedin.

• Em ê li dijî rakirina astengiyên li pêşiya avakirina kooperatîfên jinan derkevin.

• Em ê bi polîtîkayên xwe yên rêveberiyên herêmî dest ji pêkanîna bazarên taxên jinan ‘Marketên Mor’, yên aîdê jinan û ‘Bexçeyê Bajaran’ bernedin.

• Em ê piştgiriyê bidin gund û kooperatîfên ekolojîk ên ku jin bi nêzîkatiya ekolojîk û jin-navendî tevbigerin û di hilberîna çandiniyê de nirx bidin çêkirin.

• Em ê piştgiriyê bidin komîn û kooperatîfên kuçe û taxan.

6 ) JINÊN KOÇER

Jinên koçer ên debara xwe bi sewalkariyê dikin, di demsala havînê de derdikevin zozanan. Di nava salê de herî kêm 3-4 mehan li zozanan dijîn û ji bo debarê bikin têdikoşin. Jinên ku li zozanan koçeriyê dikin, ji ber qedexeyên walîtiyê yên bi hinceta “polîtîkayên ewlehiyê”, nikarin biçin li qadên bi bereket konên xwe dînin. Nikarin li van qadên bi bereket sewalên xwe biçêrînin û xwedî bikin.

Ji ber ku her diçin zozan li wan tên bisînorkirin, berdêla kîraya zozanan jî zêde dibe. Jinên ku derdikevin zozanan her yek ji wan rojê nêzî 100 mihî didoşin. Jinên ku ji şîr penêr çêdikin, ji ber bazara ku lê penêrê xwe bifiroşin tune ye, nikarin qadixê xwe bifiroşin cihekî din. Ji ber vê yekê xwediyên şîrxaneyan (mandıra) li gorî xwe buhayê şîr diyar dikin. Şîrkane kîlmoya şîr bi 15-16 lîra dikirin û li marketan bi bi 40-50 lîrayî difiroşin. Bi vê yekê keda jinên koçer dixwin. Yên qezenç dikin bazirgan, simsar, elafê û xwediyê şîrxaneyan in. Sermayedar li ser keda jinên koçer qezenç dikin.

Jinên koçer li aliyekî keda wan tê xwarin, li aliyê din ji ber xizaniyê nikarin zarokên xwe perwerde bikin. Mafê perwerdehiyê ji destê wan tê girtin. Li zozanan ceyran tune û bi kedek mezin avê peyda dikin. Jinên koçer bi bîdon û meteran ava vexwarin û û şuştinê temîn dikin. Jin pereyê şîr û penêrê ku bi kedek mezin bi dest dixin jî didin mêran.

“Li vî welatî bê edaletiyek pir mezin heye. înternet tune. Hefteyek mabû ku dibistan biqede tablet dan. Ez û du xwûşkên xwe em bi rêya telefonê dersê dibînin.” (Wêne)

Jinên Koçer;

• Dixwazin ku qedexeyên zozanan bi dawî bibe. Dixwazin serbest pezê xwe li qadên bi bereket biçêrînin û hilberînê bikin;

• Dixwazin zozan bêsînor bin û pereyê kira zozanan hindik bidin;

• Ji bo firotina qatixê şîr û penêr, dixwazin qadên bazarê bên vekirin;

• Dixwazin qanalên avê û xetên ceyranê bikişînin zozanan;

• Dixwazin zarokên wan bi hêsanî ji mafê perwerdehiyê sûdê bigirin.

WEKÎ MECLISA JINAN A HDP’Ê;

• Ji bo qedexeyên li ser navê “Ewlehiyê” hatine danîn bêne rakirin em ê têbikoşin.

• Ji bo jin berhemên şîrê xwe bifiroşin em ê qadên bazarê ava bikin.

• Ji bo ked û hilberîna jinên koçer bêne dîtin em ê têbikoşin.

• Ji bo pirsgirêka ceyran û avê ya ku jinên koçer dijîn bi dawî bibe, em ê mijarê bibin rojeva meclisê. Ji bo çareseriyê em ê muxalefeta jinan mezin bikin.

7 ) JINÊN XWEDÎ BAWERÎ Û NIJADÊN CUDA

Di welatê ku dixwazin rejîma yek zilamî ava bikin de, berdêla herî mezin a rejîma yek zilamî dîsa jinên xwedî bawerî û nijadên cuda, didin. Tifaqa mêr a AKP-MHP’ê ya ku bi hişmendî û polîtîkayên yekperest, mîlîtarîst û zayendîperet hewl didin bijîn, bi siyaseta ku cudahiyan qebûl nake dibe sedem ku jinên xwedî çand û baweriyên cuda travmayên giran bijîn. Ne tenê jinên xwedî baweriyên cuda, di heman demê de jinên xwedî çandên cuda jî dibin hedefa polîtîkayên cûdakar, zayendîperest û marjînal. Di hevdîtinên jinên Roman û Sûriyeyî de ev rastî şênber hat dîtin.

7.1 ) Jinên Roman

Jinên ku ji ber nasnameya xwe herî zêde bi cudakariyê re rû bi rû dimînin, mahkûmî xizaniyê têne hiştin, nasnameya wan tê înkarkirin, jinên roman in.

Jinên roman, li qadên ku lê dijîn nikarin pêdiviyên xwe yên herî mirovî jî pêşwazî bikin. Mafê starê mafekî herî bingehîn e. Lê jinen roman pêdiviyên xwe yên destafê jî neçar in ku li malên din bibînin. Di serdan û hevdîtinên hatin kirin de bi taybetî di pêvajoya şewbê de, mêr ji ber bêkariyê li mal mane. Ji ber vê yekê tundiya li dijî jinan jî zêde kirine. Jinên roman berê di sektorên şahî û muzîkê de dixebitîn û debara xwe dikirin. Piştî pêvajoya şewba vîrûsê, ji ber ev sektor hatin girtin, bi betalî û xizaniyê re rû bi rû hatin hiştin. Jinên roman ji bo debara xwe bikin neçar man ku karê bêqeyd û bêewle bikin. Van şertên xebatê her tim rîska tundiya tacîz û îstismarê zêde kir. Jinên roman ku di her qad û pîşeyî de kar dikin, bi hişmendiya hatiye avakirin, tenê bi karkerên sektora şahî û muzîkê têne nasîn. Ev jî dibe sedem ku ji aliyê civakî ve bêne wêdekirin. Agahiyên ku zewaca zarokên keç heta temenê 12-13 salî daketiye di nava cemaweriyê de hatiye belavkirin.

Jinên Roman;

• Debar û karê bi ewle dixwazin;

• Dixwazin xwedî nasnameyek azad bin û azad bijîn;

• Dixwazin di serî de mafê starê û pêdiviyên sereke bêne mîsogerkirin;

• Dixwazin polîtîkayên dûrxistina ji civakê û polîtîkayên marjînaliyê bi dawî bibe;

• Dixwazin di qada jiyanê de bingeha xizmeta teknîkê bê avakirin.

WEKÎ MECLISA JINAN A HDP’Ê;

• Em ê bi jinên roman re bêdir di nava şewirê de bin.

• Ji bo bigêjin mafê karê ewle û debarê em ê li her qadê têkoşînê mezin bikin.

• Ji bo qadên jiyanê bêne başkirin, em ê zextan li rêveberiyên herêmî bikin.

• Em ê çalakî û bernameyên xwe yên ji bo piştevaniya jinên roman zêde bikin.

7.2 ) Jinên Suryanî

Jinên Suryanî, hem ji ber baweriya xwe û hem jî ji ber nasnameya xwe berdêlên pir giran didin. Bi taybetî di demên borî de ji ber sûcên mirovahiyê yên li dijî jinên suryanî pêş ketin,

Bandora vê yekê îro dibe sedem ku jinên suryanî ji civakê bêne dûrxistin, nêzîkatiyek zayendîperest li dijî wan pêş bikeve. Gelek jin ji ber wêdekirin (dûrxistin) û pirsgirêkên ewlehiyê, qadên jiyanê terk dikin û koçî dervê welat dikin. Zarokên suryanî yên li dibistanan ewlehiya jiyana wan tune, hem ji aliyê mamosteyan û hem jî ji aliyê zarokên din ve bi gotinên “Hûn ê neçin bihiştê”, “Li baweriya xwe vegerin” rastî tundiyê tên. Jinên suryanî yên debara xwe bi sewalkarî û çandiniyê dikin, dîsa ji ber bawerî û nasnameya xwe nikarin berhemên xwe bifroşin. Jinên ciwan ên dibistanê dixwînin ji ber tacîz û tundiyê neçar dimînin ku dibistanê terk bikin û mafê wan ê perwerdehiyê tê astengkirin. Li dijî van zext û tundiyê tu polîtîka nayê pêşxistin. Zorê li gundên suryanan zorê li suryanan dikin ku bi zorê bibin musilman.

“Ji ber ku em suryanî ne, şîr û penêrê me nakirin… Ma sewalen me jî Suryanî ne?”

Jinên Suryanî;

• Dixwazin ku dema zarokên wan diçin dibistanê bêyî fikara ku tiştek bê serê zarokên wan bijîn;

• Dixwazin bi ewle û azad baweriya xwe bijîn;

• Dixwazin bêyî ku baweriya xwe veşerin berhemên xwe bifiroşin;

• Dixwazin ji ber zext û tundiyê xanî û gundê xwe terk nekin û li warê xwe bijîn;

• Dixwazin polîtîkayên înkar, wêdekirin û marjînaliya li dijî wan bi dawî bibe;

• Dixwazin jinên ciwan bi ewle û bê tirs perwerdehiya xwe bidomînin.

WEKÎ MECLISA JINAN A HDP’Ê;

• Em ê bi jinên xwedî nasname û baweriyên cuda re bêtir di nava şêwirê de bin.

• Em ê li dijî her cureyên înkar û wêdekirinê têkoşîna xwe mezin bikin.

• Em ê bi kargeriyên ku mirovan diqin ferqa rastiyê mirovan bînin cem hev.

• Em ê piştgiriyê bidin qad û pazarên ku jin bi rehetî karibin berhemên xwe lê bifiroşin.

• Ji bo jinên ciwan di qada perwerde û jiyana civakî de bi cudakarî û tundiyê re rû bi rû nebînin em ê polîtîkayan pêş bixin.

8. ) PLATFORMÊN JINAN Û HEVDÎTINÊN JINAN

Platformên jinan, cih û qadên ku jin li dijî hemû cureyên tundiya li dijî jinan têkoşînê dimeşîne, di nav de ji gelek beşan jinan lê cihê xwe digirin, gotinên hevpar û çalakiyên bi hêz lê pêş dixin û têdikoşin e. Endamên platformê, li bajarên lê dijîn, li dijî polîtîka û hişmendiya îqtîdara mêrê serdest a ku li dijî jinan dijminahiyê pêş dixe têdikoşe. Di hevditinên hatin kirin de pirsgirêkên heyî û çareseriya ji bo wan hatin parvekirin. Hat dîtin ku jin hem li qada kar û hem jî di jiyana li malê de, bi tundî, cudakarî û kedxwariyê re rû bi rû maye. Di hevdîtinên li Edene, Bûrsa, Îzmir, Îskenderûn, Amed, Mêrdînê û di tevahiya hevdîtinên hatin kirin de ev rastî derketiye holê. Di çarçoveya xebata me de em li 5 bajaran bi platformên jinan re hatin cem hev. Em bi rêxistinên jinan ên girêdayî 150 saziyên jinan û tevlihev ên ku di nav de navendên jinan, yekîneyên jinan ên girêdayî şaredariyan, serokên daîreyan, komele, vakif, partiyên siyasî, rêxistinên sivîl, û komeleyên mafên mirovan jî hene re hatin cem hev.

Me di hevdîtinên platformên jinan de; li ser xizaniya jinan, tundiya li ser jinan, rêbazên têkoşîna li dijî tundiyê nîqaş pêş xist.

• Jinên ciwan ên endamên Platformê, diyar kirin ku hem di jiyana pêvajoya perwerdehiyê de bi cûdakariyê re rû bi rû dimînin û hem jî nayên tayînkirin. Anîn ziman ku ji ber kar nabînin dikevin îcrayê û nikarin deynê krediyên KYK’ê bidin. Dîsa ji bo deynê wan betal bibe îqtîdar tiştekînake.

• Di nava platformê de, nûnerên komele û rêxistinên ku bi nexweşiyên EMS, SMA û hwd re têdikoşin, anîn ziman ku her çiqas li dijî van nexweşiyan têdikoşin û hewl didin îlacan bistînin jî, tu hewldana îqtîdarê ku heqê îlacan bide tune ye. Nexweşan terkî mirinê dikin.

• Jinên ku li kal, pîr û zarokan dinerin û xizmeta mirovan dikin, keda wan nayê dîtin. Jin bê ewle têne hiştin û di nava jiyana travmatîk de têne hiştin. Jinên ku bi tu awayî xizmeta civakî nagirin, mahkûmî xizanî û tunebûnê tênehiştin. Jin hawar û nerazibûnên xwe tînin ziman.

• Piştî îqtîdara AKP-MHP’e Peymana Stenbolê betal kir û dixwaze mafê nafakayê xezp bike, dîsa zagonên ku jinan diparêze naxin meriyetê, jinan bê parastin dihêlin. Bi van pêkanînan jin bi tundiyê re rû bi rû dimînin û di malan de têne hepiskirin. Bi vê yekê tê xwistin ku jinan bê vîn bihêlin û têxin fermana mêr.

• Me dît ku di nava jinên di qada cemaweriyê de kar dikin de nêzîkatiyên ku wan dixin nava pêşbirgê hene. Hat gotin ku ev feraset û nêzîkatî raste rast ji aliyê îqtidarê ve tê pêşxistin. Bi van nêzîkatiyan tişta esil tê xwestin; armanc dikin ku jinan derxin dervê qada cemaweriyê. Divê jin nekevin vê kozikê. Ji bo vê yekê banga ku xwe bi rêxistin bikin hatiye kirin.

• Jinên bi KHK’ê hatine dûrxistin xebatên sendikayî dimeşînin. Ji ber ku li ked, destkeftî û mafên xwe xwedî derdikevin. Ji ber ku li dijî polîtîkayên îqtîdarê yên hilandinê çong daynanin. Ji ber vê yekê îqtîdar wan dikin hedef. Îqtîdar dixwaze wan bi xizanî, betalî û birçîbûnê terbiye bike.

• Di xebatên kooperatifan ên bi projeyan û fonên derve tê destekkirin û di projeyên têkildarî debara jinan de; yên esasî kedê dide û hilberînê dike jin in, lê li gel vê yekê, yên heqê herî erzan distînin dîsa jin in. Ev bi polîtîkayên zayendîperest ve girêdayî ye. Binê vê yekê hatiye xêzkirin.

• Li gel ku jin di qada cemaweriyê û sektorên taymet de bi mêran re heman karî dike jî, bêtir mêr têne tercîhkirin. Mînak; li şûna muşevîra malî ya jin ku xwedî tecrûbe ye, Muşevîrê mêr ê ku nû dest bi kar kiriye tê tercîhkirin. Ev nîşan dide ku newekheviya zayendiya civakî heye. Hatiye destnişan kirin ku di hemû beşên kar û pîşeyan de ev pirsgirêk tê jiyîn.

*Pêşniyarên ku di hevdîtinên Platforma Jinan de derketin pêş*

|  |
| --- |
| * Li dijî êrîşên li hemberî destkeftî û mafên jinan, bi taybetê li dijî biryara vekişandina ji Peymana Stenbolê, mezinkirina têkoşîna hevpar a li qadan;
 |
| * Li zanîngehan li dijî tundiyên zayendî vekirina yekîneyan;
 |
| * Tayînkirina jinên ku zanîngehê qedandina û tayîna wan nehatiye kirin;
 |
| * Kredi ödemelerinden kaynaklı genç kadınlara gelen icraların kaldırılması;
* Rakirina îcarayên ji bo jinên ciwan ku ji ber sedema deynên krediye tên;
 |
| * Zêdekirina stargehên ji bo temenmezin û berastengdaran û bêperedayîna xizmetên ji bo wan;
 |
| * Vekirina kreşan û xizmetdayînên bêpere;
 |
| * Hîn zêdetir hevdîtinên bi jinên koçber û penaberên ku bi polîtîyên cihêkariyê re rû bi rû dimînin;
 |
| * Têkilîdanîna bi aktîvîstên jin ên koçber û penaberan û hîn zêdetir têkilîdanîna bi saziyên jinan ku bi van mijaran eleqeder dibin û têdikoşin;
 |
| * Li her qadê balkişandina li ser tundiya aboriyê ku di Peymana Stenbolê de derbas dibe;
 |
| * Di bin banê rêveberiyên herêmî de hewldana pêşîvekirina hemû xebatên têkildarî faaliyetên kooperatîfî; pêşxistina polîtîkayên bihêz û piştgiriya kooperatîfên ku ji bo jinan tên vekirin;
 |
| * Li dibistanan dayîna dersên wekheviya zayendiya civakî, meşandina xebatên hestiyariyê;
 |
| * Divê hîn zêdetir piştgirî bi jinên ku ji ber KHK’yan ji karên xwe bûn û ji neçarî li malên xwe hilberînan dikin, bê kirin;
 |
| * Hat diyarkirin ku divê Meclisa Jinan a HDP’ê pirsgirêkên jinên KHK’yiyan bibe rojeva meclisê û têkildarî mijarê çalakiyên wek seminer, panel û hwd. pêk bên.
 |

|  |
| --- |
| EM WEK MECLISA JINAN A HDP’Ê; |
| * Daxwaza jinên ciwan ên zanîngehan di serî de wekî meclis em ê her derê bînin ziman û bişopînin.
 |
| * Em ê hevdîtinên xwe yên bi jinên KHK’yiyan bidomînin û piştgiriyê mezin bikin.
 |
| * Di bin banê rêveberiyên herêmî de em ê kreşan zêde bikin û piştgirî bidin projeyên ku pêş îstîhdama jinan vedikin û ji nû ve bixin meriyetê.
 |
| * Em ê piştgirî bidin avakirina kooperatîfên jinan, em ê ji bo çêkirina polîtîkayên teşvîkê û ji bo bibin pêşeng hîn zêdetir têbikoşin.
 |
| * Em ê xebatên perwerdeyên ku ji bo afirandina hestiyariya zayendiya civakî, hîn zêdetir bikin.
 |
| * Em ê dev jê têkoşîna pêkanîna Peymana Stenbolê ku misogeriya jiyana jinan e, bernedin.
 |

9 ) HEVDÎTINÊN BI JINÊN BERASTENGDAR RE

Li gorî daneyên TUÎK’ê ya sala 2002’yan welatiyên berasteng ku sedî 12’ê nifusê digire nav xwe, ji perwerdeyê heta îstîhdamê ji her cureyên xizmetên piştgiriyê bêpar mane. Jinên berastengdar li gorî mêrên berastengar hîn zêdetir bi binpêkirinên mafan re rû bi rû dimînin û ev rewş dîsa ji newekheviya zayendiya civakî cudatir dest nayê girtin. Jinên berastengar bi xetereya tundî, îstîsmar û her cureyên binpêkirinan re rû bi rû dimînin. Di civînê de me hem bi jinên astengdar û hem jî bi jinên xwedî li astengdaran re pirsgirêk, daxwaz û çareseriyên wan parve kir. Hemû xizmetên ku piştgirî didin kesên astengdar, Polîtîkayên Tenduristî û Civakî yên îdeolojiya kêmendamên serdest ên ku bi modela bijîjkî ve tê xwarin, ji aliyekî ve mafê jiyana serbixwe ya kesên berastengdar bi rêya 'Peraksiyona Lênêrîna li Malê' desteser kirin. Ji aliyê din ve jî hemû xizmet û erkên ku divê dewleta civakî bi hezar û 781 TL mehane bide malbatê, xistiye stûyê malbatê. Ji aliyê din ve ji bo stendian mûçeyan ku mijara gotinê ye jî dîsa gelek proseduran pêk tîne. Ji bo jinên ku xizmeta lênêrîna berastengdaran dide, vê xercê werbigire, divê kesên berastengdar xwediyê rapora astengdariya giran bin. Di nebûna raporeke berastengdar a giran de, keda jinên ku xizmeta lênêrînê didin nayê dîtin. Bi rastî ev heqê ku ji lênêrînê tê girtin têra hewcedariyên kesên berastengdar jî nake. Ji ber ku dermanên ku têne bikar anîn nakev nav çarçoveya SSK’yê û heqê wan giran e jî dibe sedema tengasiyek mezin. Rastiya ku jin bi vê sepanê mûçe distînin di daneyên TUÎKê de wekî daneyên îstîhdamê tên nîşandan. Lê belê jin û berastengdarên ku bi tu awayî teminata wan ên civakî tune ne, bi vê sepanê hepsî malê tên kirin, tev li tu çalakiyên civakî nabin û travmayên giran dijîn. Ji bo ferden berastengdar jiyana malbatî-bi taybetî gelek caran redkirina berpirsyariya bavan û hîn caran jî terkkirina wan-pêvajoyên ku bi jinavderxistin re destpê dike ji dema mezinbûnê heta pêşketinê belavî jiyana kar û hemû jiyana wan dibe. Di vê pêvajoyê de piştgiriya herî mezin dayik dide û ev pêvajo ji aliyê jin ve jî dibe sedema xizaniyeke mezin. Zarokên ku jinavderxistinê civakî herî mezin di dema jiyana xwe ya perwerdeyê de dijîn, di dema destpêkirina dibistanê jî gelek zehmetiyan re rû bi rû dimînin. Sererastirina qanûnan, di jiyana zarokên berastengdaran de tu hêsanbûyînê çê nake. Her wiha dîsa zarokên xwedî norocureyan ev jinavderxistinê bi awayekî girantir dijîn. ***“Em neçarî ku zarokên xwe bifiroşin tên hiştin. Raya giştî ya Tirkiyeyê fêr bû ku tu zarokên otîzmî nagirin dibistanan. Ez wisa her roj derdikevim medyaya heyî û vê tiştî dibêjim. Dibistan nadin me. Me gelek piştgirî girti lê yek dibistan jî negot ‘Were em ê bigirin’. Heta hîn kes ji me re gotin ku ‘hûn zarokên rast neanîne dinê’.”***Kesên gihîştî yên berastengdar bi taybetî jin piştî bi zehmetî temamkirina xwe yên perwerdeyê vê gavê di jiyana xwe ya kar de rastî her cureyên cihêkarî û jinavderxistina civakî re rû bi rû dimînin. Jinên berastengdar bi gotina ‘Hûn ê li derve zirarê bibînin’ li malan tên hepiskirin, gihiştina mafên xwe yên xebat û perwerdeyê bêpar dimînin. Jinên gihiştî yên berastengdar pirsgirêkên ku dijîn wiha anîn ziman: “Hûn wekî jinek dema di rê de dimeşîn; hûn qet ji kesên ku nasnakin rastî pirsên zarokên we hene, dikarin bikevin têkiliya zayendî, hatin? Di vê mijarê de çiqas baş bibin nebin ji aliyê civakî ve hatim kêm dimînin.”

*Jinên ku xizmetên berastengdaran dikin;*

|  |
| --- |
| * Zêdetir vekirina malên hemşîreyan û kontrolên asayî;
 |
| * Saziyên lênêrînê ku hem wekî navendên lênêrîna rojane û hem jî wekî navendên lênêrîna razanî xizmetê bikin;
 |
| * Pisporiya saziyên lênêrînê;
 |
| * Kalîteya xizmetên lênêrînê;
 |
| * Ji nû ve organîzekirina pratîka lênêrîna malê, karûbarên lênêrînê wekî alternatîfek gelemperî;
 |
| * Rakirina cihêkariyê di peydakirina karmendên astengdar de;
 |
| * • Divê bê zanîn ku kesên berastengdarên derûnî jî dema ku ji bo personelên astengdar têne peydakirin tedbîrên taybetî bêne girtin;
 |
| * Pêkanîna plana çalakiya otîzmê;
 |
| * Aktîfkirina Komîsyona Lêkolînê ya Meclisê ya ku ji bo diyarkirina tedbîrên ji bo çareserkirina pirsgirêkên kesên nerazî û malbatên wan hatiye avakirin;
 |
| * Avakirina mekanîzmayên ji bo piştgirîkirina dê û bavên ku zarokên wan piştî teşhîsa yekem astengdar in;
 |
| * Di heman demê de ji bo bavan meşandina xebatên hişyariyê;
 |
| * Rakirina kêmasiyên di perwerdeya taybet a zarokên berastengdar de, sererastkirina bernameyên çewt;
 |
| * Derbarê dibistanên ku nepêkanîna mijara li hev fêrkirinê de ji aliyê Wezarata Perwerdeyê ya Millî ve pêkanîna cezayan;
 |
| * Okula gidemeyecek yeti farklılıkları olan engelli çocuklara yönelik özel eğitim merkezlerinin çoğaltılmasını;
* Zêdekirina navendên perwerdeya taybet ji bo zarokên berastengdar ku nikarin biçin dibistanê;
 |
| * Daxwaza pêkanîna jiyanek bê asteng dike.
 |

|  |
| --- |
| WEKÎ MECLISA JINAN A HDP’Ê; |
| * Em ê zêdetir ji bo pêkanîna polîtîkayên ku jinên berastengdar di hemû qadên jiyanê de serbixwe dikin, perwerde, aborî, jiyana siyasî û çandî de û ji bo bicihanîna daxwazên jinên ku neçar in hemû erkên dewleta civakî bi cih bînin, navê "Pirtûka lênêrîna astengdaran", muxalefet bikin.
 |
| * Em ê ji bo zêdekirina navendên jiyanê ku ji welatiyên berastengdaran re dibin alîkar, xebatên qanûnî bidin meşandin.
 |
| * Ji bo pêkanîna plana çalakiya otîzmê û aktîvkirina komîsyona têkildar em ê bi pirs û pêşniyarên lêkolînê dev ji rojeva xwe bernedin.
 |
| * Dema ku pêşengtiya polîtîkayên azadîxwaz ên ku serxwebûna kesên berastengdar ên ku di çarçoveya pratîkên lênêrîna malê de, di malên xwe de girtî ne diparêzin, em ê bi jinên ku bi kesên berastengdaran re bi hev re girtî ne û mehkumê tênêtiya civakî re rû bi rû dimînin re di nav hevgirtineke mezin de bin.
 |
| * Ji bo zêdekirina navendên perwerdeyên taybet em ê xebatên qanûnê bidin destpêkirin û bibin şopdarê wê.
 |
| * Em ê şopdarê avakirina navendên desteka jiyanê yên bi destkeftî bin ku mafê jiyaneke ewle ji bo jinên berastengdar ên ku rastî polîtîkayên zayendperestî û tundiya mêran a hestyarî û fizîkî ya ku ew derdixe, misoger bikin.
 |
| * Em ê têkoşînê mezin bikin û jiyana bê asteng jî bi hev re ava bikin.
 |

10.) KOMXEBATÊN BUDCEYA JINAN

Me di meclisê de dema diketin pêvajoya budceyê, ji bo nirxandina daneyên ku di çaroçeveya kampanayaya ‘Ji Xizaniya Jinan re Na, Ji bo Jinan Edalet’ li zeviyan, fabrîkayan, gundan, malan, kolanan hevdînan bi jinan û saziyên jinan re hatine bidestxistin û di dema pêvajoya budceyê de ji bo bi awayekî xurt pêşkêşkirina daxwazên jinan komxebata bi navê ‘Budceya Hestiyariya Zayendî ya Civakî’ pêk anîn. Jinên tev li komxebatên ku li Mêrdîn, Enqere û Stenbolê pêk hatin, bûn, bi tevlibûna akademisyen û jinên ku di qada kedê de dixebitin pêk hatin. Bingeha komxebatên me xwe dispêre jinên ku em bi wan re li zeviyan, fabrîkayan û kolanan hatin gel hev.

*Encam û daxwazên me yên ku di encama xebatên me yên ku li dijî budceya şer û qesrê bi gotina ‘Budceya Hestiyariya Zayendî ya Civakî’ pêk hatin de derketin holê;*

|  |
| --- |
| * Divê ji bo jinan xizmetên perwerde, tenduristiyê û edaletê bê pere pêk bên.
 |
| * Alîkariya civakî li ser bingehê mafan be û zihniyeta ku jinan di bin navê pereyên lênêrînê de li malên heps dike, were terikandin.
 |
| * Divê sîyaseta bacê ya adil bê avakirin û bac ji bo hilberîna xizmetên giştî yên bi kalîte bên bikaranîn.
 |
| * Divê bacên li ser av, germbûn, înternet, xurekên bingehîn û mûçeyên kêmtirîn bên rakirin.
 |
| * Divê ji jinên ku dixebitin an kêm bac bê girtin an jî qet bac neyê girtin.
 |
| * Divê STK’yên ku piştgirî didin jinan ji aliyê dewletê ve bên destekkirin. Divê ev STK’yan di pêvaşoya budceyê xwe xwedî gotin bin.
 |
| * Divê li dijî tacîz û tundiya li kargehan Peymana ILO190 bê îmzekirin.
 |
| * Divê budce li hemberî zayendiya civakî hestiyar be û îbareya zayendiya civakî di plansaziya pêşketinê de jinûve bê bikaranîn.
 |
| * Ji bo vegera jinan a perwerdeyê û bidestxistina şarezayiya pîşeyî bûdçe bê veqetandin.
 |
| * Divê pirsgirêka jinan a wargehan bê çareserkirin. Ji xwendekaran re piştgiriya kirê bê dayîn û jiyana wan a perwerdeyê bê parastin.
 |
| * Eşit işe eşdeğer ücret talebi karşılanmalıdır.
 |
| * Saziyên cemawerî û rêveberiyên herêmî di serî de li her derê kotaya jinan bikeve meriyete. Polîtîkayên ku îstîhdama jinan teşfîk dikin bên pêşxistin.
 |
| * Ji jinan re piştgiriya xizmeta şêwra aboriyê bê dayîn û destek ji jinên ku dixwazin bikevin nav hewldana kar, bê dayîn.
 |
| * Di serdema jîriya çêkirî û înformatîk de, divê parek ji jinên xebatkarên enformatîk ên di pergala xebata dîjîtal de, bê dayîn. Ji bo zêdekirina xwendin û nivîsandina dîjîtal a jinan divê budce were veqetandin.
 |
| * Ji bo jinan ku li malê dixebitin budce bê veqetandin, ji bo nexweşiyên pîşeyê xizmeta tenduristiya bêpere bê dayîn. Ev xebatkarên ku hejmara wan a sîgorta û cihê kar nîn e, mafê avakirina sendîkayê bên dayîn. Temînata teqawitiyê ji jinên ku li malan dixebitin bê dayîn.
 |
| * Li hemberî nexuyabûna keda malê, divê mafê tenduristiyê û teqawidbûnê ji jinan re were dayîn. Divê parek ji aboriya lênêrînê were veqetandin. Barê nexweş, kal, pîr, berastengdar û lênêrîna zarokan ku ji ber rola zayendî li ser jinan tê ferzkirin, divê ji aliyê saziyên dewletê ve bê pere bên girtin.
 |
| * Ji budceyê parek ji bo îstîhdamkirina karkerên jin ên ku di çarçoveya Qanûna 29’an de ji kar hatine derxistin bê veqetandin.
 |
| * Tevlibûna jinên penaber di kar de û muayeneya tenduristiyê ya bêpere bê misogerkirin.
 |
| * Divê budceya kreşên zarokan ên ku li kargehên ku ji 50’î zêdetir karker lê têde hene bê vekirin, ji navendê bê dayîn.
 |
| * • Ji personelên navenda şêwirmendiyê ŞONÎM re budceyên realîst bên veqetandin. Li her cihekî ku nifûsa wê ji 50 hezar zêdetir e, divê stargeh hebin û budce ji bo xebatkarên van stargehan bi têra xwe bên veqetandin. Divê stargehên ku hemû nasnameyên zayendî tê de bin, bên peydakirin.
 |
| * Piştî derketina ji stargehan divê jin di warê debara jiyanê, rûniştin û kar de bên şopandin û destekkirin. Ji bo jinên ku naxwazin li stargehan bijîn divê xaniyên civakî û piştgiriya aborî ji wan re bê dayîn.
 |
| * Piştgiriya qanûnî ya ji bo jinên ku rastî tundiyê tên, divê budceyê bê dayîn. Divê ji aliyê dewletê ve li dadgehan ‘Navenda krîza tundiya zayendî’ bên avakirin.
 |
| * Ji bo perwerdeya bi zimanê zikmakî budce bê veqetandin. Divê polên pirzimanî vê avakirin.
 |
| * Divê her kesên ku di qadên cameweriyê de dixebitin, tev li perwerdeyên zayendiya civakî bibin.
 |
| * Ji bo ku jin xizmeta tenduristiyê bi zimanê xwe yê zikmakî werbigirin, divê wergêrên jin li navendên tenduristiyê bên girtin.
 |
| * Divê budceya tenduristiyê ji bo transên ku di pêvajoya verastkirina laş de nikarin bigihîjin mafê tenduristiyê bê dayîn.
 |
| * Derbarê pereyên ku ji bo jinên girtî tê veqetandin divê verastkirina berfireh a budceyê bê kirin.
 |
| * Divê KEFEK berpirsyariyên xwe bi cih bîne.
 |

ENCAM

Encamên ku di hevdîtin û serlêdana jinan de derketin holê ev in: Li ku xizaniyek hebe teqez li wir jin hene. L i ku derê welat dibe bila bibe xizanî û kedxwarî li jinan tê ferzkirin. Careke din derket holê ku tifaqa mêran a AKP-MHP'ê ji bo pirsgirêka kûrbûna xizaniya jinan çareserî nîne. Ev tenê fikrê me nîn e. Ev fikr fikra hevpar a hemû jinan e ku me bi wan re hevdîtin pêk aniye. Ji ber vê yeke li dijî xizaniya ku mêrê serdest li ser jinan ferz dike, yekane çareserî têkoşîna hevpar a jinan e. Rêya herî girîng a pêkanîna hem daxwazên jinan û hem jî pêşniyarên ku em pêşkêşê hev dikin, em bi hev re, têkoşîna xwe berfireh bikin û bi pêşengiya jinan jiyaneke nû ava bikin, tifaqa xwe ya jinan ava bikin.

Wekî Meclisa Jinan a HDP’ê tu carî nêzîkatiyeke me ya ku wadan bide jinan nebû. Ji destpêka xebatê ve li ser esasê guhdarkirina jinan, di her mekanîzmaya ku em tê de ne de deng û daxwazên xwe tînin ziman û ji bo pêkanîna van daxwazan bi hev re têdikoşin.

Kampanyaya me ya ‘Ji Xizaniya Jinan re Na, Ji bo Jinan Edalet’ bi dawî nebûye. Bi sernav û naverokên cuda, em ê hevdîtin, yekkirina deng û daxwazin jinan bidomînin. Li dijî polîtîkayên dijminê jinan ên tifaqa mêran a AKP-MHP’ê, em ê bi hemû jinan re xeta xwe ya nû ya têkoşînê xêz bikin. Bi têkoşîn û piştevaniya jinan teqez û teqez em ê bi ser bikevin.

Meclisa Jinan a HDP’ê